Takarar shugaban kasa: Nine zabin Shehu Yar'Adua tun 1993 - Atiku ▷ Legit.ng
Takarar shugaban kasa: Nine zabin Shehu Yar'Adua tun 1993 - Atiku
9 days ago 1342 views by Aminu Ibrahim
- Dan takarar shugabancin kasa na PDP, Atiku Abubakar ya fadawa Katsinawa cewa marigayi Shehu Yar'Adua ya zabe shi a matsayin shugabancin Najeriya tun 1993
- Atiku Abubakar ya roki Katsinawa su taimaka masa domin ganin wannan mafarkin na marigayi Yar'Adua ta zama gaskiya
- Ya yi alkawarin kawar da yunwa da fatara daga Najeriya tare da dawo da martabar kasar a idanun kasashen duniya idan an zabe shi
A ranar Alhamis ne dan takarar shugabancin kasa na jam'iyyar PDP a zaben ranar 16 ga watan Fabrairu, Atiku Abubakar ya ce marigayi Janar Shehu Musa Yar'Adua ya zabi shi domin zaman shugaban kasar Najeriya tun a 1993.
DUBA WANNAN: Hotunan yadda kaddamar da yakin neman zaben Buhari ta kasance a Adamawa
Atiku ya yi wannan ikirarin ne a yayin da ya ke jawabi da taron jiga-jigai da magoya bayansa a yayin kaddamar da yakin neman zabensa a Karakanda Stadium da ke jihar Katsina.
A jawabin da dan takarar shugaban kasar ya yi cikin harshen hausa, ya ce, "Marigayi Shehu Yar'Adua ya zabe ni a matsayin shugaban kasar Najeriya tun a 1993. Yanayin siyasar Najeriya ce ta hana hakan afkuwa.
"Ina kira a gare ku Katsinawa ku tallafa min domin ganin mafarkin Yar'Adua ya zama gaskiya. Ku zabe n domin in kawar da yunwa da fatara daga Najeriya. Ku zabi Yaku Lado a matsayin gwamna domin jihar mu ta Katsina da samun cigaban da gwamnatin APC ta gaza samarwa."
Tsohon gwamnan jihar Katsina, Shehu Shema da ya yi jawabi a wurin taron shima ya yi kira ga masu zabe su kada kuri'arsu ga 'yan takarar jam'iyyar PDP.
Ya ce, "Alhaji Atiku Abubakar shine mutumin da zai iya mulkin Najeriya a yanzu. Lokaci ya yi da zamu zabi mutumin da ke kwarewa ya kuma hada kan Najeriya. Atiku shine wanda zai iya gudanar da wannan aikin.
"Idan kuka zabe shi a matsayin shugaban kasa, zai kawar da yunwa da fatara daga Najeriya, zai kuma tabbatar Najeriya ta dawo da mutunci da martabar ta idanun kasashen duniya."
Hausa NewsSiyasar NajeriyaJam'iyyar Peoples Democratic PartyJihar Katsina
Olamide car Best keeper in the world Jamb 2018 registration closing date WAEC timetable Odunlade Adekola wife
Da duminsa: APC ta bukaci INEC ta dage zaben jihar Rivers, ta fadi dalili